joelniklaus/EU_Wikipedias huggingface dataset:
Borys Ljatošynskyi

Borys Mikolaiovitš Ljatošynskyi (; 3. tammikuuta 1895 Žytomyr – 15. huhtikuuta 1968 Kiova) oli ukrainalainen säveltäjä.

Ljatošynskyi lähti vuonna 1914 Kiovaan opiskelemaan oikeustiedettä. Samalla hän otti sävellystunteja Reinhold Glièreltä. Hän valmistui oikeustieteen opintojensa päätteeksi 1918 ja sitten Kiovan konservatoriosta 1919. Ljatošynskyi liittyi valmistuttuaan Kiovan konservatorion henkilökuntaan, jonka jäsenenä palveli loppuelämänsä ajan. Hänestä tuli sittemmin professori. 1930-luvun loppupuolella ja 1940-luvun alkupuolella hän myös työskenteli kaksi jaksoa Moskovan konservatoriossa. Ljatošynskyi toimi Neuvostoliiton säveltäjäliiton johtokunnassa 1940-luvun loppupuolelta kuolemaansa saakka.

Ljatošynskyin varhaisimmat teokset edustivat romanttista ja lyyristä tyyliä, johon vaikuttivat etenkin Robert Schumann ja Aleksandr Borodin. Hänen valmistumisteoksensa oli hänen ensimmäinen sinfoniansa, joka osoitti jo Aleksandr Skrjabinilta saatuja vaikutteita; ensimmäinen pianosonaatti (1924) ilmensi traditiosta etääntymistä ja Keski- sekä Länsi-Euroopan atonaalisten tyylien lähenemistä. Sittemmin Ljatošynskyi yksinkertaisti teostensa harmonioita ukrainalaiskansallisten vaikutteiden pohjalta. Viittauksia kansanlauluihin esiintyi kasvavissa määrin. Ljatošynskyin toinen sinfonia (1935–1936, uusittu 1940) katsottiin sosialistisen realismin vastaiseksi, joten säveltäjä määrättiin laatimaan siitä uusittu versio. Muutokset eivät johtaneet teoksen viralliseen hyväksymiseen, joten se voitiin esittää vasta vuonna 1964. Ljatošynskyi joutui uudistamaan myös kolmannen sinfoniansa (1951, uusittu 1954) ja säveltämään siihen kokonaan uuden neljännen osan. Teoksen kantaesittivät vuonna 1955 Jevgeni Mravinskin johtamat Leningradin filharmonikot. Tämän kantaesityksen ja säveltäjän kuoleman väliset vuodet olivat hänen tuotteliaimpiaan ja menestyksekkäimpiään. Hän hyödynsi vaikutteita Ukrainasta, Venäjältä, Puolasta ja Bulgariasta muiden muassa pianokonsertossaan ("Slaavilainen", 1953) ja etenkin viidennessä sinfoniassaan ("Slaavilainen", 1965–1966). Ljatošynskyin neljäs sinfonia on vuodelta 1963.

Ljatošynskyi oli yksi 1900-luvun uuden sukupolven johtavista ukrainalaissäveltäjistä. Hän saavutti maineen ukrainalaisen nykymusiikin "isänä". Viiden sinfonian ohella hänen tuotantoonsa kuuluu muun muassa sävelrunoja, vokaaliteoksia, kaksi oopperaa, kamarimusiikkia ja soolopianosävellyksiä.

Lähteet

Aiheesta muualla 
 IMSLP: nuotteja

Ukrainalaiset säveltäjät
Neuvostoliittolaiset säveltäjät
Oopperasäveltäjät
Vuonna 1895 syntyneet
Vuonna 1968 kuolleet
New Zealand First

New Zealand First (, ) on uusiseelantilainen poliittinen puolue. Vuoden 2017 parlamenttivaalien jälkeen se muodosti työväenpuolueen kanssa vähemmistöhallituksen, jonka tukipuolueena toimi vihreä puolue. Puolueen puheenjohtaja Winston Peters toimi hallituksessa varapääministerinä. Vuoden 2020 vaaleissa puolue ei voittanut yhdessäkään vaalipiirissä eikä ylittänyt äänikynnystä saadakseen kansanedustajia listavaalin kautta, eikä näin ollen saanut edustajia parlamenttiin.

Lähteet 

Uusiseelantilaiset puolueet
Constantin von Fieandt

Constantin (Konstantin) von Fieandt (7. helmikuuta 1820 Leppävirta – 1. kesäkuuta 1866 Lapinlahti) oli suomalainen tilanomistaja ja valtiopäivämies.

Von Fieandtin vanhemmat olivat Georg Magnus von Fieandt ja Charlotta Adolfina Arvidsson ja puoliso vuodesta 1878 Olivia Grönqvist (k. 1875). Von Fieandilla oli sekä avioliitossa että sen ulkopuolella syntyneitä lapsia, joista myös jälkimmäiset käyttivät hänen sukunimeään. Von Fieandt oli tilanomistaja ja maanviljelijä. Hän oli aatelissäädyssä edustaja valtiopäivillä 1863–1864.

Lähteet

Suomalaiset maanviljelijät
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1820 syntyneet
Vuonna 1866 kuolleet
ACT New Zealand

ACT New Zealand on uusiseelantilainen klassista liberalismia edustava poliittinen puolue. Se perustettiin vuonna 1993 nimellä Association of Consumers and Taxpayers (), josta sen nykyinen nimi on lyhenne, ja se osallistui puolueena vuoden 1996 vaaleihin. Puolue toimi kansallispuolueen johtaman hallituksen tukipuolueena vuosina 2008–2017. Vuoden 2020 parlamenttivaaleissa puolue sai parlamenttiin kymmenen edustajaa voittamalla yhden vaalipiirin ja saamalla listavaalissa 7,58 prosentilla äänistä yhdeksän lisäedustajaa.

Lähteet 

Uusiseelantilaiset puolueet
Uuden-Seelannin vihreä puolue

Uuden-Seelannin vihreä puolue (, ) on uusiseelantilainen puolue, joka edustaa vihreää liikettä. Puolue perustettiin vuonna 1990 ja sai ensimmäiset edustajansa parlamenttiin vuoden 1996 parlamenttivaaleissa osana Alliance-vaaliliittoa. Vuoden 2020 vaaleissa puolue sai parlamenttiin kymmenen edustajaa voittamalla yhden vaalipiirin ja saamalla listavaalissa 7,86 prosentilla äänistä yhdeksän lisäedustajaa. Puolue toimii työväenpuolueen johtaman hallituksen tukipuolueena.

Lähteet 

Vihreät puolueet
Uusiseelantilaiset puolueet
Nokkahaarniskapää

Nokkahaarniskapää (Pentaceropsis recurvirostris) on haarniskapäihin kuuluva kalalaji. Sitä tavataan Tyynellämerellä.

Koko ja ulkonäkö
Nokkahaarniskapää voi kasvaa suurimmillaan noin 50 cm pitkäksi. Laji on ruumiinrakenteeltaan korkea, litteä, jyrkkäotsainen ja pitkäkuonoinen. Kalan selkäevä on pitkä, korkea ja piikikäs. Piikit ovat myrkyllisiä. Nokkahaarniskapään pyrstöevä on hieman haarautunut. Väriltään laji on hopeanharmaa ja ruumiissa on viistoja mustia juovia. Nuorten kalojen ruumiissa on ruskeita laikkuja.>

Levinneisyys ja elintavat
Nokkahaarniskapäätä tavataan Australian etelärannikolta Länsi-Australiasta Uuteen Etelä-Walesiin ja Tasmaniaan. Lajin elinympäristöä ovat kivikkoiset riutat aina 260 metrin syvyyteen asti. Se elää usein riuttojen koloissa ja halkeamissa. Nokkahaarniskapään ravintoa ovat selkärangattomat eläimet kuten meritähdet ja monisukasmadot ja voi syödä myös ruskoleviä. Kalan lisääntymisaika on toukokuusta elokuulle.

Nokkahaarniskapää on hyvä ruokakala, mutta ei kaupallisesti kovin merkittävä. Se on suosittu vapaa-ajankalastuksen kohde ja sitä pyydystetään esimerkiksi keihästämällä.

Lähteet

Percoidei
Cliffordin tosi iso elokuva

Cliffordin tosi iso elokuva (Clifford's Really Big Movie) on vuonna 2004 valmistunut yhdysvaltalainen animaatioelokuva. Elokuvan ohjasivat Robert Ramirez ja animaation hoiti  Warner Bros-yhtiö.

Pääroolien ääninäyttelijöinä ovat John Ritter, Wayne Brady, Kel Mitchell, Cree Summer, Judge Reinhold, Jenna Elfman, Wilmer Valderrama, Jess Harnell, John Goodman, Kath Soucie ja Grey DeLisle.

Cliffordin tosi iso elokuva julkaistiin DVD:lle 24. elokuuta 2004.

Ääninäyttelijät 

 John Ritter - Clifford
 Wayne Brady - Shackelford
 Grey DeLisle - Emily-Elizabeth Howard
 Jenna Elfman - Dorothy
 John Goodman - George Wolfsbottom
 Judge Reinhold - Larry Gablegobble
 Jess Harnell - Dirk
 Kel Mitchell - T-Bone
 Nick Jameson - Sheriffi Lewis
 Kath Soucie - Madison Wolfsbottom
 Oren Williams - Charley
 Cree Summer - Cleo
 Wilmer Valderrama - Rodrigo
 Cam Clarke - Mark Howard
 Earl Boen - Horace Bleakman
 Ernie Hudson - P.T.

Vastaanotto

Arvostelut 
Elokuva on saanut ristiriitaisen vastaanoton kriitikoilta. Arvosteluja keräävän Rotten Tomatoes -sivuston mukaan 53 prosenttia kriitikoista on antanut elokuvalle myönteisen arvosanan keskiarvolla 5.7/10. Tulos perustuu 32 arvioon. Metacriticissä elokuvalla on 49 pistettä 100:sta.

Lähteet

Aiheesta muualla 

 
 
 
 
 
 

Vuoden 2004 yhdysvaltalaiset elokuvat
Elokuvat eläimistä
Yhdysvaltalaiset seikkailuelokuvat
Yhdysvaltalaiset komediaelokuvat
Maoripuolue

Maoripuolue (, ) on uusiseelantilainen puolue, joka kannattaa Uuden-Seelannin alkuperäiskansa maorien oikeuksia. Se asettaa ehdokkaita Uuden-Seelannin seitsemässä maorivaalipiirissä. Vuoden 2020 parlamenttivaaleissa se sai parlamenttiin kaksi edustajaa voittamalla yhden vaalipiirin ja saamalla listavaalissa 2,15 prosentilla äänistä yhden lisäedustajan.

Puolueella on kaksi tasa-arvoista johtajaa, jotka ovat Rawiri Waititi ja Debbie Ngarewa-Packer.

Lähteet 

Uusiseelantilaiset puolueet
Laine (etunimi)

Laine on etunimi, jota yleensä käytetään naisennimenä. Suomessa, Ruotsissa ja Virossa se on toisinaan ollut käytössä myös miehennimenä.

Laine-nimeä pidetään Lainan rinnakkaismuotona, mutta se on mahdollista tulkita myös luontoaiheiseksi, suomen ja viron laine-sanaan pohjautuvaksi nimeksi. Lisäksi Laine voi olla lyhentymä vierasperäisistä -laine-loppuisista nimistä, kuten Elainesta.

Digi- ja väestötietoviraston mukaan Laine on elokuuhun 2021 mennessä ollut Suomessa etunimenä noin 270 naisella ja noin 30–40 miehellä.

Nimipäivä
Virossa Laine viettää nimipäivää 6. elokuuta.

Tunnettuja Laine-nimisiä
 Laine Leichter (1919–2019), virolainen sellisti ja musiikkipedagogi

Kuvitteellisia Laine-nimisiä
 Laine, päähenkilö Hilja Haahden romaanissa Kesätoverit (1905)

Katso myös
 Laine (sukunimi)

Lähteet

Aiheesta muualla
 Etunimien taivutus: Laine (Kotimaisten kielten keskuksen verkkojulkaisu)

Etunimet
Konneveden kirkonkylä

Konneveden kirkonkylä on Konneveden kunnan kuntakeskus Keski-Suomen maakunnan itäosassa, Rautalammin reitin keskusjärven Konneveden eteläosien länsipuolella. Kirkonkylä eli Kärkkäiskylä on pitkänomainen, kantatie 69:n varrelle kehittynyt taajama.

Tilastokeskuksen taajama-aluerajauksen mukaan vuoden 2019 lopussa Konneveden kirkonkylän pinta-ala oli 3,73 neliökilometriä ja väkiluku 1 073. Tilastollinen taajamarajaus voi poiketa virallisesta kunnanosien rajauksesta.

Konneveden kylä mainitaan asiakirjoissa muodossa Konnevessij äremarch (1554). Konne- heijastaa nimistöntutkijoiden mukaan todennäköisesti ’peuraa’ merkitsevää saamelaista sanaa.

Lähteet

Konnevesi
Keski-Suomen maakunnan taajamat
Suomen kirkonkylät
Suomen kuntakeskukset
TKO-äly

TKO-äly ry on Helsingin yliopiston tietojenkäsittelytieteen opiskelijoiden ainejärjestö. Noin 800 jäsenellään se on Kumpulan kampuksen suurin ainejärjestö.

Yhdistys on perustettu vuonna 1988, jolloin oppiainetta kutsuttiin vielä tietojenkäsittelyopiksi. Tästä syystä yhdistyksen nimessä on lyhenne TKO.

Yhdistyksen hallitukseen kuuluu puheenjohtaja, rahastonhoitaja, sihteeri sekä enintään 11 varsinaista jäsentä. Hallitus valitaan loka- ja joulukuun välillä pidettävässä syyskokouksessa ja sen toimikausi on kalenterivuosi.

Lähteet

Aiheesta muualla 
TKO-älyn kotisivut

Suomalaiset ainejärjestöt ja killat
Helsingin yliopisto
Lapin pelastuslaitos

Lapin pelastuslaitos on yksi Suomen 22:sta aluepelastuslaitoksesta. Toimialue on entinen Lapin läänin alue, joka kattaa seuraavat kunnat: Enontekiö, Inari, Kemi, Kemijärvi, Keminmaa, Kittilä, Kolari, Muonio, Pelkosenniemi, Pello, Posio, Ranua, Rovaniemi, Salla, Savukoski, Simo, Sodankylä, Tervola, Tornio, Utsjoki ja Ylitornio.

Paloasemat 

 10 Tornio
 11 Kemi
 12 Tornion VPK
 13 Keminmaa
 14 Karungin VPK
 15 Kemin VPK
 16 Simon VPK
 17 Tervola
 20 Ranua
 21 Posio
 30 Ylitornion VPK
 31 Pello
 40 Rovaniemi ja Rovaniemen VPK
 41 Saarenkylän VPK
 43 Ounasjoen VPK
 44 Meltauksen VPK
 45 Alakemijoen VPK
 50 Kemijärvi
 51 Kemijärvi - Räisälä
 54 Sallan VPK

 56 Sallan VPK - Kursu
 57 Pelkosenniemi
 58 Pelkosenniemi - Pyhä
 59 Savukosken VPK
 60 Kolari
 61 Äkäslompolo
 62 Muonio
 63 Enontekiö
 64 Kaaresuvanto
 70 Sodankylän VPK
 71 Vuotso
 73 Kittilä
 74 Kittilä - Sirkka
 75 Kittilä - Raattama
 80 Ivalo
 81 Inari
 82 Saariselkä
 83 Utsjoen VPK
 84 Karigasniemen VPK
 85 Utsjoen VPK - Nuorgam

 VPK = Vapaaehtoinen palokunta

Lähteet

Aiheesta muualla 

 Lapin pelastuslaitos
 Facebook

Suomen pelastuslaitokset
Etelä-Karjalan pelastuslaitos

Etelä-Karjalan pelastuslaitos on yksi Suomen 22:sta aluepelastuslaitoksesta. Toimialueeseen kuuluu: Lappeenranta, Imatra, Parikkala, Rautjärvi, Ruokolahti, Lemi, Taipalsaari, Luumäki ja Savitaipale.

Paloasemat 

 10 Lappeenranta
 11 Joutseno
 12 Lappeenrannan VPK
 13 Tirilän VPK
 14 Lauritsalan VPK
 15 Vainikkalan VPK
 16 Nuijamaan VPK
 17 Armilan-Kourulanmäen VPK
 18 Hytin VPK
 19 Rutolan VPK
 20 Imatra
 21 Imatran VPK
 22 Tainionkosken VPK
 23 Ruokolahden VPK
 24 Rautjärven VPK
 25 Simpeleen VPK

 26 Parikkalan VPK
 27 Särkisalmen VPK
 28 Saaren VPK
 29 Uukuniemen VPK
 30 Lavola
 31 Savitaipale
 32 Luumäki
 34 Lemin VPK
 35 Taipalsaaren VPK
 36 Ylämaan VPK
 51 Viirun VPK
 Kuivasensaaren VPK
 Luumäki, Jurvala
 Rautjärven VPK, Miettilä

 VPK = Vapaaehtoinen palokunta

Lähteet

Aiheesta muualla 

 Etelä-Karjalan pelastuslaitos
 Facebook

Suomen pelastuslaitokset
Etelä-Karjala
Keski-Pohjanmaan ja Pietarsaaren alueen pelastuslaitos

Keski-Pohjanmaan ja Pietarsaaren alueen pelastuslaitos on yksi Suomen 22:sta aluepelastuslaitoksesta.

Paloasemat 

 11 Kokkola
 12 Kaarlelan VPK
 15 Kälviä
 16 Lohtaja
 17 Ullava
 21 Pietarsaari
 23 Pietarsaaren VPK
 24 Luodon VPK
 25 Bosund FBK
 31 Kruunupyy

 32 Alaveteli
 33 Teerijärvi
 41 Kaustinen
 42 Veteli
 43 Halsua
 44 Perho
 51 Kannus
 52 Eskola
 54 Lestijärvi

 FBK = Frivilliga Brandkår = vapaaehtoinen palokunta
 VPK = Vapaaehtoinen palokunta

Lähteet

Aiheesta muualla 

 Keski-Pohjanmaan ja Pietarsaaren alueen pelastuslaitos
 Facebook

Suomen pelastuslaitokset
Etelä-Pohjanmaan pelastuslaitos

Etelä-Pohjanmaan pelastuslaitos on yksi Suomen 22:sta aluepelastuslaitoksesta. Toimialueena on Seinäjoki, Alajärvi, Alavus, Evijärvi, Ilmajoki, Isojoki, Isokyrö, Karijoki, Kauhajoki, Kauhava, Kuortane, Kurikka, Lappajärvi, Lapua, Soini, Teuva, Vimpeli ja Ähtäri.

Paloasemat 

 10 Seinäjoki
 12 Nurmo
 13 Ylistaro
 14 Kouran VPK
 15 Peräseinäjoki
 16 Jalasjärvi
 17 Ilmajoki
 18 Koskenkorva
 19 Isokyrö
 20 Kauhava
 21 Ylihärmä
 22 Alahärmä
 23 Kortesjärvi
 24 Evijärvi
 25 Lappajärvi
 26 Vimpeli

 27 Alajärvi
 28 Kauhajärvi
 29 Lapua
 30 Alavus
 31 Kuortane
 32 Lehtimäki
 33 Soini
 34 Ähtäri
 35 Töysä
 40 Kauhajoki
 41 Isojoki
 42 Karijoki
 43 Teuva
 44 Jurva
 45 Kurikka

Sopimuspalokunnat 

 Alahärmän Palomiehet ry
 Alahärmän Palomiehet ry, Naisosasto
 Alajärven VPK ry
 Alajärven VPK ry Nuoriso-osasto
 Alavuden Palomiehet ry
 Evijärven Palomiehet ry
 Evijärven palokuntanuoret
 Ilmajoen VPK ry
 Ilmajoen palokuntanuoret
 Isojoen Palomiehet ry
 Isonkyrön palomiehet ry
 Jalasjärven VPK ry
 Jalasjärven VPK ry, Palokuntanuoret
 Jurvan Palomieskerho ry
 Karijoen Palokerho ry
 Karijoen Palokerho Ry, Palokuntanuoret
 Kauhajoen VPK Ry
 Kauhajoen VPK Ry, Palokuntanuoret
 Kauhajärven VPK
 Kauhavan Palomieskerho ry
 Kortesjärven Palomiehet ry

 Kortesjärven paloasema, Palokuntanuoret
 Koskenkorvan VPK ry
 Kouran VPK
 Lappajärven Palomiehet ry
 Lapuan Palomieskerho
 Lehtimäen VPK
 Nurmon VPK
 Peräseinäjoen VPK ry
 Peräseinäjoen VPK Ry, Palokuntanuoret
 Soinin Palomieskerho ry,
 Soinin Palomieskerho Ry, Palokuntanuoret
 Teuvan Palomieskerho ry
 Teuvan Palokuntanuoret
 Töysän VPK
 Töysän Palokuntanuoret
 Vimpelin Palomiehet ry
 Ylihärmän Sammutusmiehet ry
 Ylihärmän Palokuntanuoret
 Ylistaron Palomiehet ry
 Ähtärin VPK ry

Lähteet

Aiheesta muualla 

 Etelä-Pohjanmaan pelastuslaitos
 Facebook

Suomen pelastuslaitokset
Etelä-Pohjanmaan hallinto
Pohjanmaan pelastuslaitos

Pohjanmaan pelastuslaitos on yksi Suomen 22:sta aluepelastuslaitoksesta. Toimialueeseen kuuluu: Kaskinen, Korsnäs, Kristiinankaupunki, Laihia, Maalahti, Mustasaari, Närpiö, Pedersöre, Uusikaarlepyy, Vaasa ja Vöyri.

Paloasemat 

 10 Vaasa
 30 Vaasan VPK
 31 Vetokannaksen VPK
 40 Koivulahden VPK
 41 Smedsby-Böle FBK
 42 Norra Korsholms FBK
 43 Replot FBK
 Södra Vallgrund FPK
 Söderudden FPK
 44 Björkö FBK
 45 Skatila FBK
 50 Laihian PVPK
 51 Vähäkyrö
 60 Pännäinen
 61 Ähtävä

 62 Purmon VPK
 63 Uusikaarlepyy
 64 Jepuan VPK
 65 Munsalan VPK
 66 Vöyri
 67 Maksamaa
 69 Oravainen
 70 Maalahti
 72 Solf FBK
 73 Södra Korsholms FBK
 80 Närpiön PVPK
 81 Övermark
 82 Pörtom Brandklubb
 85 Tjöck Brandklubb
 86 Lappfjärd FBK
 Jukaja

 FBK = Frivilliga Brandkår = vapaaehtoinen palokunta
 VPK = Vapaaehtoinen palokunta
 PVPK = puolivakinainen palokunta

Lähteet

Aiheesta muualla 

 Pohjanmaan pelastuslaitos
 Facebook

Suomen pelastuslaitokset
Ellesse Andrews

Ellesse Andrews (s. 31. joulukuuta 1999 Christchurch) on uusiseelantilainen ratapyöräilyn olympiamitalisti.

Andrews saavutti vuonna 2021 järjestetyissä Tokion olympialaisissa hopeaa keirinissä. Eräajossa hän sjoittui 11:nnneksi.

Andrews saavutti nuorten MM-kilpailuissa henkilökohtaisessa takaa-ajossa kultaa 2017 ja pronssia 2016, joukkuesprintissä kultaa 2016 sekä joukkuetakaa-ajossa hopeaa 2017. Aikuisten Oseanian-mestaruuskilpailuissa hän on saavuttanut kultaa takaa-ajossa 2019 ja keirinissä 2020 sekä hopeaa 500 metrin aika-ajossa ja joukkuesprintissä 2020. Uuden-Seelannin-mestaruuden hän on voittanut naisten sarjassa keirinissä ja joukkuesprintissä 2019.

Lähteet 

Uusiseelantilaiset ratapyöräilijät
Uusiseelantilaiset olympiamitalistit
Vuonna 1999 syntyneet
Elävät henkilöt
Thomas Deng

Thomas Deng (s. 20. maaliskuuta 1997 Nairobi) on australialainen jalkapalloilija.

Jalkapallomaajoukkue
Deng debytoi Australian maajoukkueessa lokakuussa 2018.

Lähteet

Australialaiset jalkapalloilijat
Vuonna 1997 syntyneet
Elävät henkilöt
Campbell Stewart

Campbell Stewart (s. 12. toukokuuta 1998 Palmerston North) on uusiseelantilainen ratapyöräilyn olympia- ja MM-mitalisti. Hän kilpailee myös maantiepyöräilyssä.

Ratapyöräily 
Stewart saavutti vuonna 2021 järjestetyissä Tokion olympialaisissa hopeaa omniumissa sekä sijoittui joukkuetakaa-ajossa neljänneksi ja pariajossa 11:nneksi. MM-kilpailuissa hän on saavuttanut kultaa omniumissa 2019 sekä hopeaa pariajossa ja joukkuetakaa-ajossa 2020. Hän voitti nuorten maailmanmestaruuden linja-ajossa 2015, joukkuetakaa-ajossa 2016 sekä omniumissa 2015 ja 2016. Lisäksi hän saavutti nuorten MM-hopeaa pariajossa 2016.

Stewart saavutti Gold Coastin Kansainyhteisön kisoissa 2018 hopeaa linja-ajossa ja pisteajossa. Hän voitti Oseanian-mestaruuden pariajossa 2017 ja nuorten Oseanian-mestaruuden omniumissa 2014. Pariajon Uuden-Seelannin-mestaruuden hän on voittanut 2017, 2019 ja 2021.

Stewart on voittanut maailmancupin osakilpailun joukkuetakaa-ajossa Miltonissa ja Santiagossa 2017 sekä Cambridgessa 2019, pariajossa Santiagossa 2017, Cambridgessa kahdesti 2019 ja Hongkongissa 2019 sekä omniumissa Hongkongissa ja Cambridgessa 2019.

Maantiepyöräily 
Stewart edusti maantiepyöräilyssä Team Wigginsiä vuonna 2018 ja Black Spoke Pro Cycling Academya 2021. Vuodesta 2022 hän on kilpaillut UCI World Tour -tason Team BikeExchange-Jaycossa.

Stewart voitti junioreiden Uuden-Seelannin maantieajomestaruuden 2015. Hän voitti New Zealand Cycle Classic -kilpailussa toisen etapin 2020 ja viidennen etapin 2021. Hän voitti A Travers les Hauts de France -kilpailussa toisen ja kolmannen etapin 2021.

Lähteet 

Uusiseelantilaiset ratapyöräilijät
Uusiseelantilaiset maantiepyöräilijät
Uusiseelantilaiset olympiamitalistit
Vuonna 1998 syntyneet
Elävät henkilöt
Kim Yeong-hui

Kim Yeong-hui (, s. 17. toukokuuta 1963) on eteläkorealainen kilpauransa päättänyt koripalloilija ja olympiamitalisti.

Kim saavutti Etelä-Korean naisten maajoukkueessa olympiahopeaa Los Angelesissa 1984. Hän kuului maajoukkueen kokoonpanoon myös Kolumbian MM-kilpailuissa 1983 ja Neuvostoliiton MM-kilpailuissa 1986. Aasian kisoista Kim saavutti hopeaa vuosina 1982 ja 1986.

Lähteet

Viitteet

Aiheesta muualla 
 
 Profiili FIBA Archive 
 Profiili FIBA Archive 

Eteläkorealaiset koripalloilijat
Eteläkorealaiset olympiamitalistit
Vuonna 1963 syntyneet
Elävät henkilöt
In the Court of the Dragon

In the Court of the Dragon on yhdysvaltalaisen metalcoreyhtyeen Triviumin kymmenes studioalbumi, joka julkaistiin 8. lokakuuta 2021.

Kappaleet

Kokoonpano 
 Matthew K Heafy - laulu & kitara
 Corey Beaulieu - laulu & kitara
 Paolo Gregoletto - basso & laulu
 Alex Bent - rummut

Arvostelut 
 Kaaoszine: 9½/10 
 Soundi:

Lähteet

Aiheesta muualla 
 

Triviumin albumit
Vuoden 2021 albumit
Louise-Marie-Jeanne Hersent

Louise-Marie-Jeanne Hersent, syntyjään, Mauduit, (7. maaliskuuta 1784 Pariisi- 7. tammikuuta 1862 oli ranskalainen taidemaalari. Hän maalasi paljon muotokuvia sekä historiamaalauksia.  

Vuonna 1821 Mauduit solmi avioliiton Louis Hersentin kanssa joka oli myös ammatiltaan taidemaalari. Hänen taiteellinen uransa ei päättynyt avioliiton solmimiseen, vaan hän piti omaa ateljeeta ja koulutti nuoria naisia taidemaalareiksi.  Hänen oppilaisiin kuului muiden muassa Louise Adélaïde Desnos.

Viitteet

Lisää aiheesta 
 https://www.meisterdrucke.com/k%C3%BCnstler/Louise-Marie-Jeanne-Hersent.html
 Ranskalaiset taidemaalarit
 Vuonna 1784 syntyneet
 Vuonna 1862 kuolleet
Nisourin aukion verilöyly

Nisourin aukion verilöyly tapahtui 16. syyskuuta 2007 puolenpäivän aikaan Nisourin aukiolla Bagdadissa, Irakissa. Yhdysvaltalaisen sotilasyritys Blackwaterin (nykyään Academi) turvamiehet avasivat tulen siviilejä kohtaan, ja 17 ihmistä sai surmansa, jonka lisäksi 20 loukkaantui. Uhreista nuorin oli yhdeksänvuotias. Turvamiehille oli määrätty tehtäväksi turvata Yhdysvaltain asevoimien autosaattuetta.

Tapahtuma käynnisti ainakin viisi eri tutkintaa, mukaan lukien Yhdysvaltain keskusrikospoliisin (FBI) tutkinnan. FBI:n tutkimuksessa todettiin, että 17 irakilaisesta uhrista 14 ammuttiin ilman syytä.

Vuonna 2014 neljä tapahtumaan osallistunutta Blackwaterin jäsentä tuomittiin vankeuteen murhasta ja taposta. Joulukuussa 2020 presidentti Donald Trump armahti kaikki neljä henkilöä.

Katso myös 
 Hadithan verilöyly
 Hadithan taistelu

Lähteet 

Joukkosurmat
Sotarikokset
Vuoden 2007 rikokset
Irakin sota
Bagdadin historia
Savisorsimo

Savisorsimo (Glyceria notata) on monivuotinen heinälaji sorsimoiden suvussa.

Heinä kasvaa 40–80 senttimetriä korkeaksi. Se muistuttaa yleisempää ojasorsimoa, mutta eroaa siitä jonkin verran. Savisorsimo on jäykkäkortinen ja kasvutavaltaan koheneva. Lehtitupet ovat karheita, lehdet sinivihreitä, 10–20 cm pitkiä. Kukintona on enintään 40 senttimetrin pituinen pysty latvaröyhy, jonka haarat ovat siirottavia ja kukinnon muoto on avonaisempi tai leveämpi kuin ojasorsimolla. Tähkylöitä on yhtä kukintohaaraa kohti useita, pidemmissä haaroissa 16–20 kappaletta. Tähkylän pituus on 8–18 millimetriä, se on monikukkainen, kukat ovat vihreänviolettejä. Ulkohelpeen kärjen muoto on tylpänpyöreä. Hedelmänä on jyvä. Savi- ja ojasorsimon välisen risteymän lajinimi on Glyceria × pedicellata.

Savisorsimo kasvaa rannoilla, ojissa ja lähteisillä paikoilla matalassa vedessä, varsinkin savimaiden ravinteisilla kasvupaikoilla. Savisorsimoa esiintyy Euroopassa yleisesti, mutta Pohjoismaissa sen levinneisyysalue on eteläinen. Suomessa laji on luonnossa harvinainen. Sen alkuperäiset kasvualueet sijaitsevat Uudellamaalla (U) Helsingin ympärillä ja Etelä-Savossa (ES) Lappeenrannassa.

Lähteet

Aiheesta muualla 
 Suomen Lajitietokeskus: Savisorsimo – Glyceria notata
 Kasviatlas 2020: Savisorsimon (Glyceria notata) levinneisyys Suomessa.

Sorsimot
Peltoetana

Peltoetana (Deroceras agreste) on peltoetanoiden heimoon kuuluva, ilmaa hengittävä keskikokoinen etanalaji ja merkittävä puutarhojen tuholainen.

Koko ja ulkonäkö 
Yksivuotinen, 3,5–5 senttimetrin mittaiseksi kasvava peltoetana vaihtelee väritykseltään kellanvalkeasta vaaleanruskeaan. Väritys on suhteellisen tasainen eikä ihossa ole täpliä tai läiskiä; pää ja tuntosarvet ovat muuta ruumista tummemmat. Pohjapuoli on valkoinen. Lima on yleensä kirkasta, mutta muuttuu maidonvalkeaksi, jos eläintä häiritään. Hengitysaukko sijaitsee kilven takaosassa. Peltoetanan varma erottaminen muista Deroceras-suvun lajeista saattaa edellyttää genitaalipreparaatin tekoa.

Levinneisyys 
Peltoetanaa esiintyy Aasiassa sekä Pohjois- ja Keski-Euroopassa.

Ekologia 
Peltoetana tulee toimeen monenlaisissa elinympäristöissä; eniten sitä esiintyy kosteahkoilla, pääosin luonnontilaisilla ruohostomailla. Puutarhoissa laji aiheuttaa tuhoja pääosin loppukesäisin ja syksyisin. Kosteina kesinä ja syksyinä peltoetanoita voi olla todella runsaasti, ja etanat ovat liikkeellä myöhään syksyyn.

Peltoetanan luontaisia vihollisia ovat siili, muutamat linnut, kuten rastaat, kovakuoriaiset, kuten maakiitäjäiset ja etanahaiskiaiset sekä Phasmarhabditis hermaphrodita -sukkulamato. Tehokasta kemiallista torjunta-ainetta peltoetanaa vastaan ovat rautafosfaattia sisältävät rakeet.

Lähteet 
 Laji.fi: Peltoetana – Deroceras agreste
 Ötökkätieto: Peltoetana – Deroceras agreste
 Terrestrial Mollusc Tool: Deroceras agreste

Maakeuhkokotilot
Tuholaiset
Äänekosken keskustaajama

Äänekosken keskustaajama on Äänekosken kaupungin keskustaajama Keski-Suomen maakunnan keskivaiheilla, Ala-Keiteleen lounaispuolella ja Kuhnamon koillispuolella. 

Tilastokeskuksen taajama-aluerajauksen mukaan vuoden 2019 lopussa Äänekosken keskustaajaman pinta-ala oli 10,72 neliökilometriä ja väkiluku 8 477. Tilastollinen taajamarajaus voi poiketa virallisesta kunnanosien rajauksesta.

Äänekoski mainitaan asiakirjoissa muodossa Ænækoski laxefiskeri (noin 1455), Änekoski (1752), Änekoski Bij (1772), Änäkoski (1776–1805), Änekoski Fors (1813). Terho Itkosen mukaan paikannimen Äänekoski merkitys on 'isokoski'. Nimen alkuosa on muuttunut ääni-sanaksi varhaissaamen ’isoa’ merkinneestä sanasta. Nykysaamessa tämä tunnetaan vain johdoksista kuten eanas ~ eatnas ’suurin osa; enimmät’, eanášit ’paljoksua’. Suomen enä- ja enemmän-sanatkin liittyvät samaan alkuperään. Nimeämisperuste on looginen, koska Ala-Keiteleeltä on kahdeksan metrin pudotus  Äänekosken läpi Kuhnamoon. Koskessa on vesivoimalaitos.

Lähteet

Äänekoski
Keski-Suomen maakunnan taajamat
Suomen kirkonkylät
Suomen kuntakeskukset
Kaala Patthar

Kaala Patthar (suomeksi ”Musta kivi”) on vuonna 1979 ensi-iltansa saanut intialainen hindinkielinen toimintadraamaelokuva, jonka ohjasi Yash Chopra ja käsikirjoitti kaksikko Salim-Javed. Elokuva perustuu Chasnalan kaivosonnettomuuteen, ja se on neljäs Amitabh Bachchanin, Shashi Kapoorin ja Yash Chopran yhteinen elokuva Deewaarin (1975), Kabhi Kabhien (1976) ja Trishulin (1978) jälkeen.

Elokuvan lipputulot olivat keskinkertaiset, mutta se on muodostunut kulttiklassikoksi.

Juoni 
Todellisen kaivostragedian innoittama elokuva kertoo ihmisistä kaikilta elämänaloilta, jotka osoittavat rohkeutta ja luonnetta taistellessaan luonnonvoimia vastaan.

Näyttelijät

Soundtrack

Lähteet

Aiheesta muualla 
 
 

Vuoden 1979 intialaiset elokuvat
Intialaiset toimintaelokuvat
Intialaiset draamaelokuvat
Katastrofielokuvat
Tositapahtumiin perustuvat elokuvat
Hindinkieliset elokuvat
Yash Chopran ohjaamat elokuvat
Primus & the Chocolate Factory with the Fungi Ensemble

Primus & the Chocolate Factory with the Fungi Ensemble on rock-yhtye Primuksen 8. albumi, joka julkaistiin 21. lokakuuta 2014.

Kappaleet

Lähteet

Aiheesta muualla 
 

Primuksen albumit
Vuoden 2014 albumit
The Desaturating Seven

The Desaturating Seven on rock-yhtye Primuksen 9. albumi, joka julkaistiin 29. syyskuuta 2017.

Kappaleet

Lähteet

Aiheesta muualla 
 

Primuksen albumit
Vuoden 2017 albumit
Aagot Jung

Aagot Jung (o.s. Nystén; 23. elokuuta 1932 Parainen – 25. heinäkuuta 2021 Turku) oli suomenruotsalainen toimittaja, joka työskenteli lähes puoli vuosisataa  Yleisradion Turun-toimituksen palveluksessa. Hänet muistetaan erityisesti radion ja television puutarhaohjelmista Trädgårdsradion, Gröna rummet ja Trädgårdsrutan eli Puutarharuutu.

Jung oli koulutukseltaan humanististen tieteiden kandidaatti (1966). Hän opiskeli radio- ja TV-työtä myös Britanniassa ja Pohjoismaissa 1960–1970-luvulla. Hän oli Yleisradion Turun-aluetoimituksen esimies 1960–1980 ja erikoistoimittaja vuodesta 1980. Jäätyään eläkkeelle vuonna 1993 hän jatkoi ohjelmatyötä freelancerina.

Jung toimi aktiivisesti myös rauhanliikkeessä. Vuonna 1982 hän oli Minskin rauhanmarssilla Suomen komitean puheenjohtaja ja 1988 delegaattina YK:n yleiskokouksessa. Hänelle myönnettiin Sadankomitean rauhanpalkinto vuonna 1980.

Aagot Jung oli naimisissa vuosina 1955–1962 Teo Jungin kanssa, ja heillä on tytär.


Palkintoja ja huomionosoituksia
 Sadankomitean rauhanpalkinto 1980
 Svenska Kulturfondenin juhlapalkinto 1984
 Yleisradion ruotsinkielisen ohjelmatoiminnan palkinto 1994
 Svenska Folkskolans Vännerin kansansivistystyön palkinto 1996
 Finlands svenska publicistförbundin kunniajäsen 2007

Julkaisuja
 Ihmisiä puutarhan huoneissa. (Suomentanut Julia Donner.)  Helsinki: Schildts, 2011. ISBN 978-951-50-2153-3

Lähteet

Kirjallisuus
 Vem och vad 2010, s. 311–312. Helsingfors 2010. ISBN 978-951-50-2002-4

Viitteet

Vuonna 1932 syntyneet
Vuonna 2021 kuolleet
Suomalaiset toimittajat
Ylen henkilöstö
Eerikinkatu (Helsinki)

Eerikinkatu () on Helsingin Kampin kaupunginosan läpi koillisesta lounaaseen kulkeva kilometrin mittainen katu. Se alkaa Yrjönkadun hotelli Tornin kohdalla tekemän mutkan länsipuolelta, muuttuu Hietalahdessa Köydenpunojankadun kulmassa kevyen liikenteen väyläksi ja päättyy Ruoholahdenranta-nimiseen katuun. Kevyen liikenteen väylä kuitenkin jatkuu siitä Ruoholahdenrannan ja raitiokiskojen yli ja sitten Mechelininkadun veistoksellisen Länsilinkki-sillan ali Ruoholahteen.

Eerikinkadun varrella on monia suuria ja merkittäviä kivirakennuksia, joita on rakennettu puutalojen tilalle 1800-luvun lopulta aina 1900-luvun lopulle asti. Katu on ollut tunnettu monista ravintoloista (mm. 1970-luvun Safari Club, 1990-luvun Helmi, Corona baari & biljardi, Eerikin Pippuri ja vuodesta 1939 toiminut Kannas), elokuvateattereista Orion sekä vuosina 1912–2018 Lapinlahden puistikon kulmalla toimineesta Joutsen-apteekista. Eerikinkadun varren toinen puisto on Köydenpunojanpuistikko Hietalahdessa.

Eerikinkadun arvellaan saaneen nimensä joko kreivi Carl Erik Mannerheimin (1759–1837) tai kunnallisasioissa vaikuttaneen köydenpunoja Erik Röön (1780–1866) mukaan.

Poikkikadut idästä länteen 

 Yrjönkatu
 Annankatu
 Fredrikinkatu
 Lapinlahdenkatu
 Albertinkatu
 Abrahaminkatu
 Hietalahdenkatu
 Köydenpunojankatu
 Ruoholahdenranta

Nykyisiä rakennuksia 
 Eerikinkatu 1: asuintalo Harjula, arkkitehti Heikki Kaartinen, 1905.
 Eerikinkatu 2: Tekniska Föreningen i Finland, arkkitehdit Karl-Erik Hagner, Rurik Packalen & Per-Mauritz Ålander, 1962.
 Eerikinkatu 3: Marinadin talo
 Eerikinkatu 4: puinen sisäpiharakennus vuodelta 1875
 Eerikinkatu 5 / Annankatu 28: Kiseleff & Heikel, 1886. mainostoimisto SEK 1972–2018
 Eerikinkatu 6: Hopeatalo, arkkitehti Heikki Sysimetsä, 1960
 Eerikinkatu 8: arkkitehti Frans Sjöström, 1886.
 Eerikinkatu 11: Rakennusmestarien talo, 1932, laajennus 1966. Rakennuksessa on toiminut muun muassa elokuvateatteri Andorra.
 Eerikinkatu 14: Gottfrid Strömbergin ensimmäinen tuotantolaitos, 1970-luvulla ravintola Safari Club, 1992–2016 ravintola Helmi
 Eerikinkatu 15: elokuvateatteri Orion
 Eerikinkatu 19: Joutsen-apteekki 1912–2018, nyt Apotek-viinibaari
 Eerikinkatu 36: alun perin Teknillisen korkeakoulun pitkä tiilirakennus, valmistunut 1933, arkkitehti Onni Tarjanne. Oli Metropolia-ammattikorkeakoulun käytössä, saneerattu 2010-luvun lopulla mm. asunnoiksi ja galleriatiloiksi.
 Eerikinkatu 43 / Köydenpunojankatu 13: funkistalo vuodelta 1939, mm. ravintola Kannas, ks. artikkeli  Köydenpunojankatu.
 Eerikinkatu 45 / Köydenpunojankatu 8 / Ruoholahdenranta 7: korttelin kokoinen Asunto Oy Meri-Kamppi vuodelta 1981, 247 huoneistoa.
 Eerikinkatu 48: suunnittelija M. Olin, valmistunut 1928, asukkaina mm. hyönteistutkija Richard Frey.
 Eerikinkatu 50: suunnittelija V. Jaakkola, valmistunut 1925, piharakennus vuodelta 1891. Asukkaana mm. oopperalaulaja Matti Lehtinen.

Lähteet

Aiheesta muualla

Helsingin kadut
Kamppi
Eteläiset bougainvillekielet

Eteläiset bougainvillekielet, myös nasioi-kielet, on kielikunta, joka sijoittuu Bougainvillen saaren eteläosaan. Tosinaan kielikunta niputetaan yhteen pohjoisten bougainvillekielten kanssa bougainvillekieliksi..

Kieliryhmään kuuluu yhdeksän kieltä:

 Buinkielet
 Terei
 Uisai
 Siwai
 Nasioi-kielet
 Simeku
 Naasioi
 Ounge
 Daantanai'
 Koromira
 Sibe

Lähteet 

Kielikunnat
Papua-Uuden-Guinean kielet
Terein kieli

Terei, myös buin, on eteläisiin bougainvillekieliin kuuluva kieli. 

Kieltä kirjoitetaan latinalaisin aakkosin.

Fonologia

Konsonantit 

Lähde:

Vokaalit 

Lähde:

Lähteet 

Papua-Uuden-Guinean kielet
Henri-Marie Dondra

Henri-Marie Dondra (s. 14. tammikuuta 1966) on keskiafrikkalainen poliitikko, joka toimii Keski-Afrikan tasavallan pääministerinä kesäkuusta 2021 alkaen. Ennen nimitystään hän oli valtionvarainministeri.

Dondra edustaa samaa Mouvement Coeurs Unis -puoluetta kuin edeltäjänsä Firmin Ngrébada sekä maan presidentti Faustin-Archange Touadéra.

Lähteet 

Keski-Afrikan tasavallan pääministerit
Vuonna 1966 syntyneet
Elävät henkilöt
Jääkaruselli

Jääkaruselli on jäätyneen vesistön jäälle tehty pyöreä pyörivä kiekko.

Historiaa 
Joulukuussa 2019 Kanadan Quebecissa tehtiin halkaisijaltaan 209,7 metrinen jääkaruselli.  Maaliskuussa 2021 keksijä Janne Käpylehdon johdolla Lappajärvellä tehtiin halkaisijaltaan 310 metrin kokoinen jääkaruselli.  Maailman suurin jääkaruselli halkaisijaltaan 375 metriä tehtiin Yhdysvaltojen Mainessa huhtikuussa 2021.  Joulukuussa 2021 Lohjan Sammatissa tehtiin kahdella uralla kiekkomainen pientä saarta kiertävä 104 metrinen jääkaruselli.

Lähteet 

Jää
Rotuvaari

Rotuvaari on Oulun Liikekeskus ry:n myöntämä arvonimi vuosittain ansioituneelle henkilölle, joka on aktiivisesti toiminut Oulun keskustassa ja ratkaisevalla tavalla ollut kehittämässä sen toimintaa. Rotuvaari on valittu vuodesta 1987 lähtien. Valinta suoritetaan Korttelihaipakka -tapahtuman yhteydessä.

Rotuvaarit

Lähteet

Aiheesta muualla 

 Oulun Liikekeskus

Oulu
Kunniamaininnat
Existence is Futile

Existence Is Futile on Cradle of Filthin kolmastoista studioalbumi, joka  julkaistiin 22. lokakuuta 2021 Nuclear Blastin kautta.

Kappaleet

Bonuskappaleet

Kokoonpano 
 Dani Filth - laulu
 Richard Shaw - kitara
 Marek Smerda - kitara
 Daniel Firth - basso
 Martin Skaroupka - rummut
 Anabelle - Koskettimet, taustalaulu

Arvostelut 
 Imperiumi: 6/10
 Kaaoszine: 7+/10
 Metalliluola: 7½/10
 Soundi:

Lähteet 

Cradle of Filthin albumit
Vuoden 2021 albumit
Uki-e

Uki-e (, kirjaimellisesti ’kelluva kuva’), joskus myös kubomi-e () oli puupiirrospainokuvien genre japanilaisessa ukiyo-e-tyylisuunnassa Edo-kaudella. Uki-ella tarkoitetaan painokuvia, joissa käytettiin eurooppalaista perspektiiviä.

Tieto perspektiivistä tuli Japaniin todennäköisesti kiinan kielelle käännetyistä eurooppalaisista perspektiiviä käsittelevistä teoksista. Toisena mahdollisena lähteenä on pidetty eurooppalaisia painokuvia, jotka hollantilaiset kauppiaat toivat Desiman kauppasatamaan. 

Okumura Masanobua (1686–1764) on pidetty ensimmäisenä ukiyo-e-suunnittelijana, joka käytti perspektiiviä painokuvissaan. Varhaisissa uki-e-kuvissa esitetään rakennusten sisätiloja, Torii-koulukunnan töissä erityisesti kabuki-teattereissa. Utagawa Toyoharu (1735–1814) kuvasi painokuvissaan kuuluisia maisemia, temppeleitä, teattereita ja teehuoneita.

Lähteet

Viitteet

Aiheesta muualla 

Ukiyo-e
Johan Fredrik Vilhelm Standertskjöld

Johan Fredrik Vilhelm (Wilhelm) Standertskjöld (21. kesäkuuta 1820 Sipoo – 31. joulukuuta 1866 helsinki) oli suomalainen insinööri, sotilas ja virka- ja valtiopäivämies.

Standertskjöldin vanhemmat olivat Johan Fredrik Standertskjöld ja Johanna Vilhelmina Mellin ja puoliso vuodesta 1848 Charlotta Maria Johanna von Kraemer. Juristi, virka- ja valtiopäivämies Karl Johan Robert Standertskjöld oli heidän poikansa. Standertskjöld oli kadetti Haminan kadettikoulussa 1834. Valmistuttuaan hän palveli vänrikkinä vuodesta 1841. Aliluutnantiksi Standertskjöld yleni 1844 ja luutnantiksi 1846. Hänet siirrettiin 1847 tie- ja vesikulkulaitosten johtokunnan palvelukseen 3. luokan insinöörinä, 2. luokan insinööri kapteenin arvolla hänestä tuli 1855 ja 1. luokan insinööri everstiluutnantin arvolla 1857. Hän oli tie- ja vesikulkulaitosten johtokunnan insinöörikunnan päällikkö kesäkuusta 1861.

Standertskjöld oli aatelissäädyssä edustaja valtiopäivillä 1863–1864.

Lähteet

Suomalaiset everstit
Suomalaiset insinöörit
Suomen suuriruhtinaskunnan virkamiehet
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1820 syntyneet
Vuonna 1866 kuolleet
Keski-Suomen kauppakamari

Keski-Suomen kauppakamari on Keski-Suomessa toimiva elinkeinoelämän järjestö, joka edistää maakunnan alueella elinkeinoelämän menestystä ja kasvua.

Järjestö vaikuttaa aktiivisesti elinkeinopolitiikkaan ja nostaa esiin uusia näkökulmia yritysten toimintaympäristön ja kilpailukyvyn kehittämiseksi.

Keski-Suomen kauppakamarin puheenjohtajana toimii Antti Määttä, ja sen toimitusjohtajana on toiminut vuodesta 2017 lähtien Ari Hiltunen.

Valiokunnat 

Keski-Suomen kauppakamarissa toimii seuraavat valiokunnat:

 Finanssiala
 Liikenne ja aluerakenne
 Matkailuhallitus
 Digitalisaatio ja uusi liiketoiminta
 Osaaminen
 Maakuntakilta
 Kasvu ja kansainvälistyminen
 Valmistus ja tuotanto
 Juniorikilta

Historia 

Keski-Suomen kauppakamarin toiminta sai alkunsa vuonna 1930, kun valtioneuvosto vahvisti Jyväskylän kauppakamarin säännöt. Sitä ennen Jyväskylä ympäristöineen oli ollut Tampereen kauppakamarin osasto, ja oman kauppakamarin perustamista ajoi erityisesti Jyväskylän kauppiasyhdistys

Lähteet

Aiheesta muualla
 Keski-Suomen kauppakamari
 Keskuskauppakamari

Kauppakamarit
Keski-Suomi
Portland Thorns FC

Portland Thorns FC on vuonna 2012 perustettu yhdysvaltalainen jalkapalloseura, joka pelaa naisten NWSL-liigassa. Seuran kotipaikka on Portland, Oregon. Seuralla on sama omistaja kuin miesten pääsarjassa pelaavalla Portland Timbersillä.

Portland Thorns voitti NWSL:n mestaruuden sarjan ensimmäisellä kaudella 2013 sekä kausilla 2017 ja 2022.

Lähteet 

Yhdysvaltalaiset jalkapalloseurat
Oregon
Vuonna 2012 perustetut urheiluseurat
Suuremman hölmön teoria

Suuremman hölmön teoria on talousteoria, jonka mukaan hinnat nousevat sen vuoksi, että aina löytyy suurempi hölmö tekemään sijoituksia.

Teorian mukaan voittoa on mahdollista tehdä myös ylihintaisella osakkeella tai muulla sijoituksella, koska sille löytyy aina ostaja korkeammalla hinnalla.

Tällainen hintojen nousu voi johtaa hintakuplaan, joka puhkeaa kun suurempaa hölmöä ei enää löydykään.

Esimerkkejä 

 Osasyy vuosien 2007–2009 finanssikriisille oli oletus että asuntoja voitaisiin myydä eteenpäin aina vain kalliimmalla.
 Bitcoin-kryptovaluuttaa on myös pidetty esimerkkinä suurimman hölmön teoriasta, mutta sille on myös vastakkaisia väitteitä.

Lähteet 

Behavioristinen taloustiede
Sijoittaminen
Kappazuri-e

Kappazuri-e (), joskus katagamizuri () ovat japanilaisia käsin väritettyjä  puupiirrospainokuvia pääosin Edo-kaudelta. Vaikka käsin väritettyjä painokuvia tuotettiin myös Edossa (nykyinen Tokio), tekniikka tunnetaan erityisesti ajan osakalaisista ja kiotolaisista painokuvista.

Kappazuri-essä painokuva painettiin ensin mustalla värillä. Värit maalattiin sen jälkeen paperikaavaimien eli sapluunoiden avulla käsin. Sapluunat valmistettiin joko yhdestä tai useammasta arkista paksua mino-paperia. Tekniikkaa käytettiin jo Nara-kaudella (710–794) kimonokankaiden ja muiden kuvioitujen värikankaiden värjäyksessä. 1700-luvun alussa värjäysmenetelmä otettiin käyttöön puupiirrospainokuvien värjäyksessä. 1700-luvun puolivälissä kappazuri-en korvasi nishiki-e-tekniikka, jossa jokainen väri oli kaiverrettu omalle puulevylleen.

Showa-kaudella (1926–1989) ryhmä japanilaisia sosaku hanga -liikkeen graafikkoja elvytti kappazuri-e-perinteen. Sadao Watanaben (1913–1996), Kan Kawadan (1927–1999) ja Yoshitoshi Morin (1898–1992) painotyöt haastoivat taiteen ja käsityön rajoja.

Lähteet

Aiheesta muualla 

 Artikkeli nykyaikaisista kappazuri-e-painokuvista, Viewing Japanese prints. 

Ukiyo-e
Varainhoito

Varainhoito eli ominaisuudenhoito tarkoittaa sijoituspalvelua, jossa asiakas antaa palvelun tarjoajalle oikeuden hoitaa asiakkaan rahoitusvälineitä ja varallisuutta.

Sijoituspalvelun tarjoajia ovat sijoituspalveluyritykset, joissa varainhoitajat työskentelevät. Varainhoitosopimus laaditaan kirjallisena, ja siihen sisällytetään olennaisia tietoja mm. sopimuksen piirissä olevista varoista, niiden käytöstä, tallentamisesta, palkkioista ja omaisuuden tuoton laskentaperusteista.

Varainhoidossa päätösvalta sijoittamisesta on annettu kokonaan tai osittain varainhoitajalle sopimuksen perusteella. Ns. täyden valtakirjan varainhoidossa varainhoitaja liikuttelee sijoituksia itsenäisesti asiakkaalta kysymättä sovittujen ehtojen puitteissa. Mikäli päätösvalta on annettu varainhoitajalle osittain, puhutaan myös konsultatiivisesta varainhoidosta, jolloin varainhoitaja vain tuottaa neuvontaa ja ohjausta sijoituspäätöksiin.

Asiakkaat hankkivat varainhoitopalveluita, koska he uskovat pääsevänsä sillä parempaan lopputulokseen kuin itse. Varainhoitopalvelut usein hinnoitellaan palvelun menestykseen sitoen, joka ohjaa myös varainhoitajan intressejä.

Varainhoitotoimintaa Suomessa säätelee sijoituspalvelulaki (747/2012), ja sitä valvoo Finanssivalvonta.

Lähteet 

Arvopaperioikeus
Sijoittaminen
Tulvaniitynsilta

Tulvaniitynsilta (ruots. Flödängsbron) on Vantaanjoen ylittävä kevyen liikenteen silta Helsingissä. Se otettiin käyttöön 8. lokakuuta 2020. Vinokaarinen langerpalkkisilta kaareutuu sivusuunnassa, ja sen kaarevuus auttaa muun muassa vakaamaan siltaa ja antamaan joella tilaa tulvia. Erikoisesti kaareutuvan siltatyypin valitsemiseen vaikutti muutamaa vuotta aikaisemmin valmistunut Itikan kevyen liikenteen silta Seinäjoella. 
 
Rakennustyöt aloitettiin heinäkuussa 2019, ja sillan rakentaminen oli osa Raide-Jokeri-kokonaisuutta. Välittömästi sillan pohjoispuolella sijaitsi tuolloin Maaherrantien rautatiesilta, jota alettiin purkaa Tulvaniitynsillan valmistuttua. Rautatiesillassa oli kevyelle liikenteelle tarkoitettu alempi siltataso, jota ei Tulvasillansillan avauduttua enää tarvittu. Maaherrantien sillan tilalle rakennetaan uusi Raide-Jokerin pikaraitiosilta, jossa on myös pyöräilykaistat.

Lähteet

Aiheesta muualla 

Kevyen liikenteen sillat
Helsingin sillat
Oulunkylä
Viikki
Järvenpään 3. apteekki

Järvenpään 3. apteekki, eli Järvenpään Lähiapteekki, on vuonna 2020 Järvenpäähän perustettu apteekki. Kolmannen apteekin perustaminen Järvenpäähän oli pitkään epävarmaa.

Historia 
Järvenpään 3. apteekki on kolmas Järvenpäähän perustettu apteekki. Aikaisemmin Järvenpäässä oli toiminut kaksi apteekkia ja yksi sivuapteekki, joista apteekit päivystivät viikonloppuisin vuorotellen. Apteekkien viikonloppujen ja iltojen aukioloajat herättivät keskustelua sekä kaupunkilaisten että terveydenhuollon piirissä.

Vuonna 2016 Lääkealan turvallisuus- ja kehittämiskeskus, Fimea, lähti selvittämään apteekkipalveluiden lisäämistarpeita koko maassa. Selvityksessään Fimea pyysi lausuntoa lääkkeiden saatavuudesta ja apteekkipalveluiden toimivuudesta Järvenpään kaupungilta ja kaupungissa toimivilta apteekkareilta. Sekä kaupunki että jo Järvenpäässä toimivat apteekkarit pitivät kolmannen apteekin perustamista tarpeettomana, perustellen kahden apteekin ja yhden sivuapteekin riittävyyttä kaupungissa, jossa palvelut ja asukkaat ovat keskittyneet pienelle alueelle keskustassa.

Vuonna 2018 Fimea päätti kolmannen apteekkiluvan perustamisesta Järvenpäähän. Fimea perusteli päätöstään Järvenpään kasvavalla asukasluvulla, paljon maan keskiarvoa suuremmalla apteekkitiheydellä asukkaita kohden, sekä apteekkipalvelujen turvaamisella arki-iltaisin, viikonloppuisin ja pyhäpäivinä. Toinen Järvenpään apteekkareista haki Fimean päätökselle oikaisua, mutta Fimea hylkäsi oikaisuvaatimuksen. Apteekkari valitti Fimean päätöksestä hallinto-oikeuteen, joka kuitenkin lopulta hylkäsi valituksen. Varsinainen apteekkilupa kuulutettiin 10.3.2020, kaksi vuotta Fimean alkuperäisen päätöksen jälkeen.

Järvenpään kolmas apteekkilupa myönnettiin 24.6.2020 proviisori Teemu Kivijärvelle. Apteekki aloitti toimintansa myöhemmin samana vuonna Järvenpään Lähiapteekin nimellä.

Lähteet 

Suomalaiset apteekit
Trey Lance

Trey Lance (9. toukokuuta 2000 Marshall, Minnesota) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa San Francisco 49ersia, joka varasi Lancen NFL:n varaustilaisuuden 2021 kolmentena pelaajana. Lance edusti collegeurallaan Pohjois-Dakotan osavaltionyliopistoa. Hän pelasi collegessa vuosina 2018–2020 19 peliä, joissa heitti 2947 jaardia ja syötti 30 touchdownia. Lisäksi hän juoksi 1325 jaardia ja teki juosten 18 touchdownia.

Lähteet

Yhdysvaltalaiset amerikkalaisen jalkapallon pelaajat
Vuonna 2000 syntyneet
Elävät henkilöt
Anni Laakso (pesäpalloilija)

Anni Laakso (s. 27. heinäkuuta 1994) on suomalainen pesäpalloilija. Laakso edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Nurmon Jymy. Laakso pelasi Lännen joukkueessa vuoden 2021 Itä-Länsi-ottelussa. Laakso on pelannut urallaan 74 Superpesiksen runkosarjaottelua. Näissä hän on lyönyt yhdeksän kunnaria ja 89 tavallista juoksua, tuonut 47 juoksua ja kerännyt 241 kärkilyöntiä. Laakso on pelannut urallaan seitsemän Superpesiksen ylempää pudotuspeliottelua. Näissä hän on tuonut kolme juoksua ja kerännyt 19 kärkilyöntiä. Laakso on pelannut urallaan viisi Superpesiksen karsintasarjan ottelua. Näissä hän on lyönyt yhden kunnarin ja kuusi tavallista juoksua, tuonut kaksi juoksua ja kerännyt 14 kärkilyöntiä. Tilastot päivitetty 16. elokuuta 2021.

Lähteet 

Suomalaiset pesäpalloilijat
Vuonna 1994 syntyneet
Elävät henkilöt
Pankkikirja

Pankkikirja on pankin myöntämä paperinen kirja jossa pidetään kirjaa tilitapahtumista.

Pankkikirjoja on kahta päätyyppiä: säästökirjoja ja vastakirjoja. Säästökirjat ovat sidottuina säästötileihin ja ovat velkakirjan luonteisia. Niihin ei voi liittää muita pankkipalveluita, ja asiointi onnistuu vain pankin tiskillä kyseisen säästökirjan kanssa. Vastakirjat ovat sen sijaan vastaavasti sidottuina käyttötileihin.

Pankkikirjat voivat olla myös muistikirjatyyppisiä, jolloin rahaa voi nostaa myös esimerkiksi henkilötodistusta vastaan ja tiliin voi liittää myös muita tilinkäyttövälineitä. Pankkikirjoja käytettiin pankkiasioinnin lisäksi aiemmin myös esimerkiksi vuokravakuuksina, ja säästökirjoja myös annettiin lahjoina.

Historia 

Vielä vuonna 2002 Suomessa oli käytössä ainakin 1,4 miljoonaa pankkikirjaa, joista noin puolet aktiivikäytössä.

Pankkikirjoista luopui ensimmäisenä Suomessa Nordea vuonna 2010, jonka jälkeen myös muut pankit ovat luopuneet niistä pikku hiljaa. Säästökirjoja on kuitenkin vieläkin (2021) vähäisesti käytössä, ja niistä saa edelleen talletukset pois ellei kyseessä ole erittäin kauan käyttämättömänä ollut tili.

Lähteet 

Pankkitoimi